CELEX: 32021D1854
Language: sk
Date: 2021-10-18 00:00:00
Title: Rozhodnutie Rady (EÚ) 2021/1854 z 18. októbra 2021 o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie platnosti priorít partnerstva EÚ a Jordánska dovtedy, kým Asociačná rada neprijme nové priority partnerstva

22.10.2021   
               
               
                  SK
               
               
                  Úradný vestník Európskej únie
               
               
                  L 374/56
               
            
         ROZHODNUTIE RADY (EÚ) 2021/1854
         z 18. októbra 2021
         o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie platnosti priorít partnerstva EÚ a Jordánska dovtedy, kým Asociačná rada neprijme nové priority partnerstva
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (1) (ďalej len „dohoda“) bola podpísaná 24. novembra 1997 a nadobudla platnosť 1. mája 2002.
                  
               
                     (2)
                  
                  
                     Asociačná rada prijala priority partnerstva EÚ a Jordánska svojim rozhodnutím č. 1/2016 (2) a predĺžila ich platnosť svojim rozhodnutím č. 1/2018 (3) do konca roka 2020.
                  
               
                     (3)
                  
                  
                     Obe strany sa výmenou listov dohodli, že by sa mala predĺžiť platnosť priorít partnerstva EÚ a Jordánska, ako dokumentu, ktorý usmerňuje upevňovanie tohto partnerstva, a to dovtedy, kým sa neprijmú nové aktualizované priority tohto partnerstva.
                  
               
                     (4)
                  
                  
                     Podľa článku 91 dohody má Asociačná rada právomoc prijímať rozhodnutia na účely dosiahnutia cieľov dohody.
                  
               
                     (5)
                  
                  
                     Asociačná rada má písomným postupom prijať rozhodnutie o predĺžení platnosti priorít partnerstva dovtedy, kým neprijme nové aktualizované priority partnerstva.
                  
               
                     (6)
                  
                  
                     Je vhodné stanoviť pozíciu, ktorá sa má zaujať v mene Únie v Asociačnej rade, pretože toto rozhodnutie Asociačnej rady bude mať právne účinky.
                  
               
                     (7)
                  
                  
                     Pozícia Únie v Asociačnej rade by preto mala byť založená na návrhu rozhodnutia Asociačnej rady,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie platnosti priorít partnerstva EÚ a Jordánska dovtedy, kým Asociačná rada neprijme nové aktualizované priority partnerstva, je založená na návrhu rozhodnutia Asociačnej rady (4).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 18. októbra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. ES L 129, 15.5.2002, s. 3.
         
            (2)  Rozhodnutie Asociačnej rady EÚ – Jordánsko č. 1/2016 z 19. decembra 2016 o dohode o prioritách partnerstva EÚ a Jordánska (Ú. v. EÚ L 355, 24.12.2016, s. 31).
         
            (3)  Rozhodnutie Asociačnej rady EÚ – Jordánsko č. 1/2018 z 12. decembra 2018 o dohode o predĺžení priorít partnerstva medzi EÚ a Jordánskom o dva roky (Ú. v. EÚ L 8, 10.1.2019, s. 34).
         
            (4)  Pozrite dokument ST 12261/21 na http://register.consilium.europa.eu.